سعودی اتحاد نے 119 بار یمنی فائر بندی کی خلاف ورزی کی

سعودی اتحاد نے گزشتہ 24 گھنٹوں کے دوران یمن کے صوبہ الحدیدہ میں 119 مرتبہ جنگ بندی کی خلاف ورزی کی ہے۔

خبر کا کوڈ: 5261

تاریخ: 05 April 2022 - 17:54

مقدس دفاع نیوز ایجنسی کی رپورٹ کے مطابق سعودی اتحاد نے یمن کے صوبہ الحدیدہ میں گزشتہ دن کے دوران119 دفعہ فائربندی کی خلاف ورزی کی ہے۔

اس رپورٹ کے مطابق سعودی اتحاد کے جاسوس طیاروں نے حیس شہر پر حملہ کیا اور اس کے علاوہ سعودی فورسز نے الحدیدہ صوبے کے علاقوں کو بھی میزائلوں سے نشانہ بنایا۔

یمن کی سرکاری خبر رساں ایجنسی (سبا) نے یہ بھی کہا کہ سعودی اتحاد کے جاسوس طیاروں نے مآرب، حجہ، صعدہ اور لحج کے یمنی صوبوں کی فضائی حدود میں 27 بار پرواز کی اور اتحادی فوج کے ہیلی کاپٹروں نے 16 بار شہریوں کے گھروں اور البلق الشرقی میں یمنی فوج اور عوامی کمیٹیوں کو بمباری کی ہے۔

یہ حملہ ایسے وقت سامنے آیا ہے جب یمن کے لیے اقوام متحدہ کے خصوصی ایلچی ہانس گرنڈ برگ نے ہفتہ کے روز اعلان کیا تھا کہ یمن میں دو ماہ کی جنگ بندی ہفتہ کی شام سات بجے سے شروع ہو جائے گی اور آج رات سے زمینی، فضائی اور سمندری تمام جارحانہ فوجی آپریشن بند کر دیے جائیں گے۔

اس اعلان کے بعد یحیی سریع نے کہا کہ اس انساندوستانہ اقدام کے نفاذ سے ہم دوسری فریق کی پابندی تک جنگ بندی کو جاری رکھیں گے۔

واضح رہے کہ سعودی عرب اور متحدہ عرب امارات نے استعفی اور مفرور صدر"عبدربہ منصور ہادی" کو وطن واپس لانے کے بہانے میں امریکہ کی مدد سے متعدد مغربی اور عرب ممالک کے اتحاد کے فریم ورک کے اندر اپریل 2015ء سے یمن کے خلاف بڑے پیمانے پر کارروائی کا آغاز کیا ہے۔

جس کے نتیجے میں ہزاروں بے گناہ یمنی عوام مارے گئے ہیں اور اقوام متحدہ کے مطابق، اس ملک میں قحط دنیا کی سب سے بڑی انسانی تباہی بن چکا ہے۔